《用夹谷子括吴山晚眺韵十首》
元代·方回

抖擞羁怀强自宽，时登吴阜一閒观。
陆机不作莼羹在，雷焕无踪剑气寒。
倏忽池台荒草合，等閒歌舞落花残。
兴亡生死真常在，命要深知分要安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。